دونیادا 2016 ایلینده 40 تن قاچاق فیل دیشی اله گئچیریلدی.
نسلی تهلوکه آلتیندا اولان وحشی حیوان و بیتکی نؤوع‌لری‌نین اولوسلارآراسی تیجارتینه دایر سؤزلشمه طرفین‌دن یاییملانان راپورا گؤره، بو، بوتون زامان‌لارین ان یوکسک رقمی.
راپوردا سون 10 ایلده 111 مین آفریقا فیلی‌نین دیش‌لری اوچون قتله یئتیریلدیگینه دقت چکیلدی.
اولوسلارآراسی تیجارتینه دایر سؤزلشمه باش کاتیبی جان شانلون، بوتسوانا، جنوبی آفریقا و نامیبیا کیمی اؤلکه‌لرده قاچاق اوولانما نیسبت‌لرینده آزالما اولدوغونو آنجاق یئنه ده اورتا آفریقادا سون 10 ایلده اوو سببین‌دن فیل جمعیتینده جدی میقداردا آزالما باش وئردیگینی وورغولادی.
اوولانما سویه‌لرین‌دکی دوشوشون مثبت قارشیلاندیغینی بیلدیرن شانلون،
"دوام ائدن قلوبال چابا‌لارین نتیجه‌لری آلینماغا باشلاندی آنجاق هله ایستنیلن نقطه‌یه واراممادیق" دئدی.
شانلون، بیلینجلی‌لیگین و حقوقی تحریم‌لرین آرتیریلماسی ایله فیل دیشی تیجارتی‌نین آزالاجاغینا ایشاره ائتدی.
